**ΛΟΓΟΤΕΧΝΙΚΟ ΑΝΑΓΝΩΣΜΑ 2**

Μελέτη του διηγήματος/νουβέλας «Ιστορία ενός αιχμαλώτου» Στρατή Δούκα

<http://ebooks.edu.gr/ebooks/v/html/8547/2712/Neoelliniki-Logotechnia_G-Lykeiou-AnthrSp_html-empl/index_2_03.html>

ΕΡΩΤΗΣΕΙΣ-ΕΡΓΑΣΙΕΣ

1. Αφηγηθείτε το περιεχόμενο (νόημα) του κειμένου σε 200 λέξεις
2. Πώς σχολιάζετε την επιλογή της πρωτοπρόσωπης αφήγησης στο έργο;
3. Από την αφήγηση απουσιάζουν τελείως οι παρομοιώσεις, οι μεταφορές και γενικά κάθε σχήμα λόγου. Πώς σχολιάζετε την απουσία τους;
4. Σχολιάστε τη συχνότητα εμφάνισης του διαλόγου και τον λειτουργικό του ρόλο.
5. Σκιαγραφήστε την προσωπικότητα του Χατζημεμέτη (χαρακτηρισμός) σε 80 λέξεις.
6. Μέσ' από τις ευρύτερες ενότητες του κειμένου (αιχμαλωσία - απόδραση και περιπλάνηση - μεταμφίεση σε Τούρκο - ταξίδι στη Σμύρνη και σωτηρία), πώς **κλιμακώνονται** τα συναισθήματα του αφηγητή και πώς διαγράφεται η προσωπικότητά του (**χαρακτηρισμός** του πρωταγωνιστή σε 100 λέξεις);
7. Η μεταμφίεση του ήρωα σε Τούρκο τον οδηγεί και στη «μεταμφίεση» των συναισθημάτων του αντιστοίχως; Αν ναι, σε ποιο βαθμό; Να απαντήσετε με συγκεκριμένες τρεις (3) αναφορές στο κείμενο.
8. Κατά πόσο σας βρίσκει σύμφωνους η άποψη ότι στην *Ιστορία ενός αιχμαλώτου «όλα δίνονται μονόχορδα και σαφώς επίπεδα*» και, επίσης, ότι: «...*τα τρομαχτικά περιστατικά, τα βάσανα και οι ταλαιπωρίες εξιστορούνται ξερά και απλά, σα να μη συνέβαινε τίποτα το εξαιρετικό και το μαρτυρικό*...». Συμφωνείτε με αυτήν την κριτική για το έργο;Τι πιστεύετε ότι προσφέρει αυτό το ύφος;
9. Η μορφή και το περιεχόμενο της Ιστορίας ενός αιχμαλώτου προσδίδουν στο έργο χαρακτήρα διαχρονικό; Αναπτύξτε ελεύθερα την άποψή σας σε 50 λέξεις.